Z A P I S N I K
5. sjednice Vijeća Mjesnog odbora  „Zrinjevac“,
održane 26. listopada 2021.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18  sati.

Nazočni članovi Vijeća:  Mirela Brkljač,Sanja Miler,Vjekoslav Miler,Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu MO Zrinjevac) konstatira  da je jednoglasno prihvaćen zapisnik s 4. sjednice  Vijeća Mjesnog odbora Zrinjevac, održane  24. rujna 2021. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 16,45 sati.
Predsjednica MO Zrinjevac predlaže dnevni red kao u pozivu.
DNEVNI RED
1. Odluka o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina mjestima pokretne naprave i privremene građevine
2.  Donošenje  Zaključka o izmjeni financijskog plana za 2021.godinu
3.  Donošenje prioriteta za planove  komunalnih aktivnosti za 2022.
4 . Pitanja i prijedlozi

Predloženi Dnevni red je jednoglasno prihvaćen.
Ad.1 Odluka o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina mjestima pokretne naprave i privremene građevine
Obrazloženje
Nacrtom prijedloga Odluke za područje Mjesnog odbora Zrinjevac predviđena je lokacija na uglu Petrinjske i Amruševe ulice za peć za prodaju plodina. Vijeće Mjesnog odbora Zrinjevac slaže se s predviđenom pokretnom napravom, međutim molimo da se zbog parkirališta za skutere, kanti za smeće, klamerica za bicikle, stajališta za najam bicikli te obližnjeg gradilišta razmotri neka druga mikrolokacija na tom području, predlažemo Petrinjsku ulicu sa sjeverne strane na križanju sa Jurišićevom ulicom.

ZAKLJUČAK
O Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
Vijeće Mjesnog odbora Zrinjevac jednoglasno donosi pozitivno mišljenje o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, uz napomenu da se razmotri druga mikrolokacija na križanju Petrinjske i Amruševe ulice za smještaj peći za prodaju plodina zbog opće zagušenosti predloženog raskršća.




Ad.2 Donošenje  Zaključka o izmjeni financijskog plana za 2021.godinu

Predsjednica Vijeća upitale je vijećnike slažu li se s predložem izmjenom financijskog plana za 2021. godinu koji uključuje smanjenje naknade članovima Vijeća mjesnih odbora te ostali nespomenuti rashodi poslovanja Vijeća Mjesnog odbora. Svi članovi su se složili s predloženim.


ZAKLJUČAK O IZMJENI FINANCIJSKOG PLANA
Mjesnog Odbora Zrinjevac za 2021.



Članak 1.
U financijskom planu Mjesnog odbora Zrinjevac za 2021. , članak 1. mijenja se i glasi:

PRIHODA:									499.961,00 KN
RASHODA:									499.961,00 KN




Članak 2.
Članak 2. mijenja se i glasi:


	Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	499.961,00

	6711
	PRIHODI ZA FINANCIRANJE RASHODA POSLOVANJA
	499.961,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	499.961,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	416.761,00

	 
	ODRŽAVANJE JAVNIH ZELENIH POVRŠINA
	236.137,00

	 
	ODRŽAVANJE NERAZVRSTANIH CESTA
	180.624,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00




Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.


Ad. 3 Donošenje prioriteta za Plan komunalnih aktivnosti Gradske četvrti Donji grad za 2022.

1. Sanacija pješčanika na dječjem igralištu (DV Različak, područni objekt Jurišićeva 24/2)

2. Izmjena ulaznih vrata prema dječjem igralištu (DV Različak, područni objekt Jurišićeva 24/2)
3. Sanacija derutnog zida oko dječjeg igrališta (DV Različak, područni objekt Amruševa 10) prema postojećoj projektno – troškovničkoj dokumentaciji iz svibnja 2021

4. Sanacija asfalta odnosno rupe sa zapadne strane Glazbenog paviljona na Trgu Nikole Šubića Zrinskog (k.č. 2432/1) jer predstavlja ugrozu za pješake.

5. Sanacija rupe na pločniku u Praškoj kod broj 5 (k.č. 2430) jer predstavlja ugrozu za pješake
Objašnjenje: zbog opsežnih radova na konstrukciji hotela u Praškoj, ulica je općenito puna rupa i napuknutih kamenih blokova pogotovo uzduž tramvajske pruge. Smatramo da će kada se steknu uvjeti biti potrebna sanacija dijela Praške ulice od Trga bana Josipa Jelačića do Tesline ulice.

6. Sanacija kamene žardinjere u Petrinjskoj (k.č. 3035) između kućnih brojeva 6 i 8.
Odlomili su se odnosno razdvojili kameni blokovi što predstavlja ugrozu za korisnike.

7. Dodavanje dodatnih klamerica za bicikle u Petrinjskoj ulici (k.č. 3035) gdje već postoje klamerice ali postoji potreba za dodatnim.

8. Reguliranje situacije sa kantama za smeće u Petrinjskoj ulici (k.č. 3035) uspostavom zelenog otoka ili nekim drugim rješenjem.


9. Postavljanje jedne ili dvije pametne klupe na sjevernoj strani Trg Nikole Šubića Zrinskog (k.č. 2432/1), na lokacijama gdje nema običnih klupa.
Objašnjenje: na istoj lokaciji se nalazi i stanica turističkog autobusa tako da je to izvrsna turistička atrakcija.

10. Postavljanje dodatnih klamerica za bicikle na sjeverozapadnom dijelu Trga Nikole Šubića Zrinskog (k.č. 2432/1).

11. Dodatna dva specijalna koša za odlaganje vrečica sa psećim izetom na Trgu Nikole Šubića Zrinskom (k.č.2432/1) jer se na istom nalazi samo jedna, prijedlog vijećnika Viktora Šarca, HDZ

12. Usporavanje prometa duž Palmotićeve ulice (k.č. 7520) sa dva do tri uspornika ili drugim rješenjem u suradnji sa MO August Šenoa
Objašnjenje: u neposrednoj blizini i na samoj Palmotićevoj ulici se nalaze tri gradska i jedan privatni vrtić te jedna osnovna škola a automobili iz smjera Langovog trga prema Boškovićevoj razvijaju vrlo veliku brzinu što predstavlja veliku opasnost za djecu i ostale prolaznike.

13. Trim park sa par sprava za vježbanje, u dvorištu, k.č. 6017/2, prijedlog vijećnika Viktora Šarca, HDZ 

14. Specijalni manji kontejneri za razvrstavanje otpada na Trgu Nikole Šubića Zrinskog (k.č.2432/1) prijedlog vijećnika Viktora Šarca, HDZ

15. Dodavanje kontejnera za tekstil zelenom otoku u Boškovićevoj ulici (k.č. 3036/1), kod križanja sa Petrinjskom ulicom.

Ad. 4 Pitanja i prijedlozi

Nitko od članova Vijeća nije imao dodatnih pitanja ni prijedloga već su se usuglasili da za
početak studenog  pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.
Dovršeno u 19,15 sati.
Zapisničarka:
Sanja Miler

